Sá í gær til Bjarna á tveimur brúnum ungmerum . Þær eru Tinna ( undan Glampa frá Vatnsleysu og Klukku ) og Sparta ( undan Þóroddi og Spátu ) . Þær eru að verða assgoti álitlegar , farnar að tölta ansi frjálslega . Ég reikna með því að þær séu alhliða gengar , þótt nokkuð hafi þurft að hafa fyrir gangsetningunni . Það er nú bara orðið þannig með þessi alhliða hross hérna , að brokkið þeirra er orðið svo sterkt og ríkjandi að þetta verður niðurstaðan . Ég held að það sé í góðu lagi , en spurning er auðvitað hversu langt má ganga í þessa átt . Sjálfsagt er þetta eins og annað : Það verður að finna þarna jafnvægislínu til að dansa á . Daníel hringdi og sagði að sér litist fremur vel á Ísadór Þóroddsson frá Efra-Langholti , sem kom til hans um daginn – til prufu . Sjálfsagt verður hann þá áfram . Líka er búið að biðja hann fyrir efnilega unghryssu frá Krilla . Þá hringdi Einar Öder . Hann sagði mér að Oddur gamli yrði heiðursgestur Stóðhestaveislunnar í Ölfushöll ( hjá Magga Ben ) , og var að þreifa á ýmsum möguleikum . Ég vísa á Danna .